Държавен вестник, бр. 76, 2012 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  76
7. „Граница на дозата“ е стойност на 
ефективната доза или еквивалентната доза, 
посочена в наредбата, която не трябва да се 
надхвърля при облъчване на отделни лица от 
персонала или от населението при нормални 
условия.
8. „Дейност“ е практическа дейност, която 
може да доведе до увеличаване на облъчването 
на лица от изкуствен (техногенен) източник 
или от естествен източник на лъчения.
9. „Детерминистични (нестохастични) 
ефекти“ са вредни за здравето ефекти от 
въздействието на йонизиращи лъчения, за 
които има минимална доза, предизвикваща 
даден ефект, над която тежестта на проява на 
ефекта се увеличава с нарастване на дозата.
10. „Еквивалентна доза“ е погълнатата доза, 
осреднена за даден орган или тъкан, умножена 
със съответния радиационен тегловен фактор:
,
където:
 е средната погълната доза в дадения 
орган или тъкан Т, дължаща се на лъчението R;
WR е радиационният тегловен фактор за 
лъчението R.
Ако радиационното поле се състои от ня­
колко лъчения с различни стойности на WR, 
еквивалентната доза се определя по формулата:
.
Единица: Сиверт [Sv],
1 Sv = 1 J.kg –1.
11. „Естествен (природен) източник“ е из­
точник на йонизиращо лъчение, съществуващ 
в естествени условия – космичното лъчение 
и естествено разпределените радионуклиди 
в околната среда, в храните и в организма 
на човека.
12. „Естествен (природен) радиационен 
фон“ е радиационно поле, дължащо се на 
естествени източници. Под непроменен ес­
тествен радиационен фон се разбира естест­
вен радиационен фон, който не е повлиян от 
човешка дейност.
13. „Ефективна доза“ е сумата от произве­
денията на еквивалентните дози в органите 
и/или тъканите със съответния тъканен тег­
ловен фактор:
,
където:
 е стойността на еквивалентната доза в 
тъканта или органа Т;
WT е тъканният тегловен фактор за тъкан 
или органа Т.
Единица: сиверт [Sv],
1 Sv = 1 J.kg-1.
При равномерно облъчване на цялото тяло 
ефективната доза е числено равна на еквива­
лентната доза.
14. „Закрит източник“ е източник, чиято 
конструкция е такава, че при нормални усло­
вия на експлоатация, за които е предназначен, 
изключва разпространение на съдържащите 
се в него радиоактивни вещества в околната 
среда. Отработеното ядрено гориво не е за­
крит източник.
15. „Инцидентно облъчване“ е облъчване на 
лица в резултат на авария. Това не включва 
аварийното облъчване.
16. „Квалифициран експерт по радиационна 
защита“ е физическо лице с необходимите 
знания, подготовка и технически умения, 
които му дават възможност да извършва 
оценки на дозите и да дава консултации и 
съвети по осигуряване радиационната защита 
на персонала и населението и безопасността 
на източниците на йонизиращи лъчения. 
Правоспособността на квалифициран експерт 
по радиационна защита се признава по ред, 
определен в съответните нормативни актове.
17. „Колективна ефективна доза“ е общата 
ефективна доза за определена група от на­
селението, която се определя по формулата:
,
където:
 е средната ефективна доза на подгрупата 
(i) от населението;
 е броят на хората в подгрупата.
Единица: човекосиверт [man.Sv].
18. „Контролирана зона“ е всяка зона, за ко­
ято се изискват мерки за радиационна защита 
на персонала, мониторинг на професионалното 
облъчване и радиоактивните замърсявания 
при нормални условия на работа, както и 
мерки за предотвратяване и ограничаване на 
потенциалното облъчване.
19. „Критична група“ е група лица от на­
селението, която е достатъчно еднородна от 
гледна точка на облъчването, получавано от 
определени източник и начин на облъчване, 
и е представителна за лицата, които получа­
ват или ще получат най-големи ефективни 
дози или еквивалентни дози (в зависимост 
от случая) от определените източник и начин 
на облъчване.
20. „Лечебни и/или здравни заведения“ 
са лечебните и/или здравните заведения 
по Закона за лечебните заведения и по За­
кона за здравето, определени да извършват 
медицинско наблюдение на професионално 
облъчвани лица.
21. „Лице от населението“ е всяко лице, с 
изключение на случаите, когато то е подложено 
на професионално или медицинско облъчване.
22. „Медицинско облъчване“ е облъчването 
на лица от източници на йонизиращи лъчения 
с диагностична, лечебна или изследователска 
цел. Медицинското облъчване се прилага на:
а) пациенти при извършване на диагностика 
или лечение;